དགེ་རྒན་གྱི་མི་གཤིས་ཡག་པོ་དང་སྤྱོད་པ་བཟང་པོས་སློབ་མའི་ནང་སེམས་འགུག་ཐུབ་ལ།སློབ་མས་དེ་ལ་བརྟེན་ནས་དགེ་རྒན་གྱིས་བཏང་བའི་སློབ་གསོ་སེམས་ལ་འཛིན་ཞིང་རང་གཤིས་ཀྱང་ཇེ་ལེགས་སུ་གཏོང་བར་བྱེད།དགེ་རྒན་གྱི་ཀུན་སྤྱོད་ནི་མི་རབས་རྗེས་མ་ཡ་རབས་ལེགས་ལམ་དུ་འཁྲིད་པ་དང་ཚུལ་ལྡན་འཇོན་ཐང་ཅན་ཞིག་ཏུ་སྐྱེད་སྲིང་བྱེད་པའི་མ་མ་དང་མིག་དཔེ་ལྟ་བུ་ཞིག་ཡིན་ལ།སྤྱོད་ཡོན་གཉིས་ལྡན་གྱི་མི་ཞིག་ཡིན་ཚེ་རྒྱལ་ཁབ་དང་མི་རིགས་གང་ཞིག་གི་མིག་དཔེར་འོས་པའི་ཆེས་བླ་ན་མེད་པའི་མི་ཞིག་ཏུ་འགྱུར་བར་གདོན་མི་ཟའོ།།དེ་བས་དེ་དག་ནི་དགེ་རྒན་གྱི་ཀུན་སྤྱོད་ལས་བྱུང་བའི་ཕན་ནུས་ཤིག་ལ་བརྩི་རུང་བས།གཤམ་ནས་བདག་གིས་དེའི་ཕྱོགས་ཀྱི་གནད་དོན་འགའ་གླེང་བར་བྱའོ།།